Na temelju članka 69. stavak 4. Zakona o šumama (Narodne novine 68/18, 115/18, 98/19, 32/20, 145/20, 101/23 i 36/24) i  članka 29. Statuta općine Cerna (Službeni vjesnik Vukovarsko-srijemske županije 13/09, 2/13, 24/14, 8/18 i 4/21) i članka 84. Poslovnika Općinskog vijeća (Službeni vjesnik Vukovarsko-srijemske županije 13/09, 2/13, 8/18 i 2/22), Općinsko vijeće na svojoj 26. sjednici održanoj 08.listopada 2024. godine donosi

I. IZMJENE I DOPUNE PROGRAMA
UTROŠKA SREDSTAVA ŠUMSKOG DOPRINOSA ZA 2024. GODINU

Članak 1.
Ovim Programom utroška šumskog doprinosa za 2024. godinu utvrđuje se namjena korištenja i kontrola utroška sredstava šumskog doprinosa kojeg plaćaju pravne osobe koje obavljaju prodaju proizvoda iskorištavanja šuma (drvni sortimenti) na području općine Cerna, u visini 3,5% od prodajne cijene proizvoda na panju.

Članak 2.
U Proračunu Općine Cerna za 2024. godinu planirani prihodi  šumskog doprinosa iz članka 1. ovog Programa iznose 218.885,32 €. 
I. Izmjenama i dopunama Proračuna Općine Cerna za 2024. godinu planirani prihodi šumskog doprinosa iznose 300.000,00 €. 
Sredstva iz prethodnog stavka koristit će se za financiranje održavanja i izgradnje komunalne infrastrukture, za sanaciju zapuštenih privatnih posjeda te za financiranje programa razvoja poljoprivrede i gospodarstva, te određenih društvenih djelatnosti za sljedeću namjenu:


	R. br.
	Naziv aktivnosti
	Iznos

	1.
	Održavanje poljskih puteva
	62.570,43

	2.
	Izgradnja vodovodne mreže
	10.000,00

	3.
	Sanacija pješačkih staza u Šiškovcima
	53.089,12

	4.
	Zaštita okoliša
	17.654,46

	5.
	Sufinanciranje operativnih troškova Agrotehnološkog centra
	26.544,56

	6.
	Gospodarenje poljoprivrednim zemljištem
	17.086,43

	7.
	Sufinanciranje prijevoza učenika
	15.000,00

	8.
	Ostale društvene aktivnosti
	3.055,00

	9.
	Poticanje gospodarstva i poduzetništva
	20.000,00

	10.
	Sanacija pješačke staze u ulici J.J. Strossmayera u Cerni
	45.000,00

	11.
	Održavanje nerazvrstanih cesta
	30.000,00

	
	UKUPNO:
	300.000,00 €




Članak 3.
Program stupa na snagu osmog dana od dana objave u „Službenom vjesniku“ Vukovarsko-srijemske županije.

